સરકારે એફઆઈઆરમાં ૩૦૨ની કલમ સાથે પોલીસકર્મીની ધરપકડની ખાતરી પણ મૃતકના પરિવારને આપી છે. પૂર્વ ધારાસભ્ય પી.વી. પટેલે આજથી આ મુદ્દે ઉપવાસ પર ઊતરવાની જાહેરાત કરી છે. પોલીસ અધિકારીનું કહેવું છે કે જિલ્લા એસપી ત્રણ વાર મૃતકના પરિવાર પાસે ગયા હતા. તેમની માગણી મુજબ એફઆઈઆર આપવા વિનંતી કરી છે પણ હજુ સુધી મૃતકના પરિવારજનોએ સહકાર આપવા તૈયારી બતાવી નથી. આજે પણ મહેસાણામાં ચુસ્ત પોલીસ બંદોબસ્ત વચ્ચે અજંપાભરી શાંતિ પ્રવર્તી રહી છે.